b'\n_START_ARTICLE_\nZoilo Galang\n_START_PARAGRAPH_\nSi Zoilo Galang ay isinilang sa Bacolor, Pampanga noong 27 Hunyo 1895. Isa siya sa mga unang Pilipinong manunulat sa Ingles at patuloy na naging aktibo sa pagsusulat hanggang sa mga huling taon ng 1950. Mula sa kanyang panulat ang A Child of Sorrow na nalathala noong 1921. Ito ang unang nobelang sinulat ng isang Pilipino sa wikang Ingles. Noong 1925 ay lumabas ang katipunan ng kanyang mga maikling kuwento sa Ingles na ang pamagat ay The Box of Ashes and Other Stories.._NEWLINE_Siya ay binawian ng buhay noong taong 1959.'